Foto's: Jhb-hospitaal in ligte laaie | Maroela Media
Die Charlotte Maxeke- akademiese hospitaal in Johannesburg was Vrydagaand in ligte laaie. (Foto: Twitter)
Die Charlotte Maxeke- akademiese hospitaal in Johannesburg was Vrydagaand nog in ligte laaie, nadat 'n brand die oggend by een van dié hospitaal se apteke uitgebreek het.
Die Gautengse departement van gesondheid het Vrydagaand in 'n verklaring gesê dat brandbestryders teen 20:30 nog gespook het om die vuur te blus. Pasiënte is na ander dele van die hospitaal verskuif, sodat hulle verder weg van die vlamme is.
"Ons oorweeg dit ook om pasiënte na nabygeleë hospitale oor te plaas," het die departement gesê.
Die brand het na wat verneem word steeds Saterdagoggend gewoed.
Die vlamme is aanvanklik vroeër Vrydag geblus, nadat dit die oggend in 'n apteek uitgebreek het. Dit het egter later weer opgevlam. Geen beserings of sterftes is tot dusver weens die brand aangemeld nie.
"Die departement sal verdere inligting bekend maak namate die situasie ontvou."
Intussen het die National Education, Health and Allied Workers' Union (Nehawu) geëis dat 'n ondersoek na die brand gedoen word. Volgens dié vakbond het die vlamme die apteek waar talle mediese voorraad gehou word, verwoes.
"Dit is 'n groot verlies, aangesien daar reeds 'n tekort aan mediese voorraad en persoonlike beskermingstoerusting in hospitale is."
Die vakbond sê die feit dat die brand ure lank aanhou woed, is 'n bewys dat die nodige veiligheidsmaatreëls nie behoorlik by die hospitaal ingestel is nie.
Die Charlotte Maxeke- akademiese hospitaal in Johannesburg in April. (Foto: Twitter)
Wie is in beheer van die plek ?
Nog 'n Brand…..nog 'n ondersoek…weer geen antwoord
Daar is mos veronderstel om 'n Brandstelsrl in werking te wees….blyk dat dit nie gewerk hey nie wasr is die Hospitaal se Velighids mense wie se werk dit is om seker te maak stelsels werk. Ag wat geen antwoorde te wzgte nir
Swak bestuur, swak bestuur en nogmaals swak bestuur. Die storie van die nuwe Suid-Afrika.
Wat ons het word verniel en vernietig. Die hospitaal was in sy dae 'n baie sigbare monument vir die mediese wêreld – nóú net nog 'n ANC wrak. Om van te huil!